PRITARTA

Rietavo savivaldybės tarybos

2016 m. gegužės 26 d.

sprendimu Nr. T1-

**RIETAVO SAVIVALDYBĖS KULTŪROS CENTRO**

**2015 M. VEIKLOS ATASKAITA**

Rietavo savivaldybės kultūros centre dirbo:

Direktorė Birutė Gedminaitė

Vyr. buhalterė Dana Margevičienė

Kasininkė Zita Beniulienė

Meno vadovai: Vincas Andriuška

Egidijus Gricius

Aida Liutikienė

Aldona Mickuvienė

Rita Urniežienė

Rima Pleškienė

Birutė Gedminaitė

Eglė Fabijonavičienė (nuo 12-01)

Akompaniatorė Vilma Jokubauskaitė

Garso, šviesų inžinierius Marius Gailius

Valytoja Skaidra Lingienė (iki 12-07)

Aldona Mickuvienė (nuo 12-07)

Filialų vedėjai:

Daugėdų Vilija Butkevičienė (iki 08-10)

Nerijus Jasinskas (nuo 08-10)

Labardžių Jovita Vitkienė

Medingėnų Virgina Budrienė

Tverų Kristina Katauskienė (nuo 09-22 motinystės

atostogose)

Irena Liškuvienė (nuo 09-22)

Tverų filialo meno vadovė Giedrė Mikalauskaitė (nuo 10-08)

Giliogirio filialo valytoja Eglė Fabijonavičienė

Tverų filialo valytoja Zita Adomavičienė

Daugėdų filialo valytoja Genutė Kontautienė

**RIETAVO SAVIVALDYBĖS KULTŪROS CENTRO IR JO FILIALŲ**

**MENO KOLEKTYVAI**

|  |  |  |  |  |
| --- | --- | --- | --- | --- |
| **Eil. Nr.** | **Kolektyvo pavadinimas** | **Vieta** | **Vadovas** | **Dalyvių skaičius** |
| 1. | Kaimo kapela „Sodžius“ | Daugėdų kultūros namai | Vilija Butkevičienė | 10 |
| 2. | Moterų vokalinis ansamblis | Daugėdų kultūros namai | Nerijus Jasinskas | 7 |
| 3. | Merginų duetas | Labardžių kultūros namai | Jovita Vitkienė | 2 |
| 4. | Dramos būrelis | Labardžių kultūros namai | Jovita Vitkienė | 10 |
| 5. | Skaitovai | Labardžių kultūros namai | Jovita Vitkienė | 7 |
| 6. | Liaudiškos muzikos kapela „Medinga“ | Medingėnų kultūros namai | Virgina Budrienė | 13 |
| 7. | Moterų vokalinis ansamblis „Aitra“ | Tverų kultūros namai | Kristina Katauskienė | 9 |
| 8. | Senjorių moterų ansamblis | Tverų kultūros namai | Kristina Katauskienė | 5 |
| 9. | Merginų duetas | Tverų kultūros namai | Kristina Katauskienė | 2 |
| 10. | Vaikų vokalinis ansamblis „Uogos- pupos“ | Tverų kultūros namai | Kristina Katauskienė | 8 |
| 11. | Folklorinis ansamblis | Tverų kultūros namai | Kristina Katauskienė | 17 |
| 12. | Skaitovai | Tverų kultūros namai | Kristina Katauskienė | 3 |
| 13. | Vyresniųjų žmonių šokių kolektyvas „Trepsis“ | Rietavo savivaldybės kultūros centras | Rima Pleškienė | 12 |
| 14. | Folklorinis ansamblis „Kadaginis“ | Rietavo savivaldybės kultūros centras | Aida Liutikienė | 17 |
| 15. | Mišrus choras „Jūrava“ | Rietavo savivaldybės kultūros centras | Rita Urniežienė | 25 |
| 16. | Kaimo kapela „Subata“ | Rietavo savivaldybės kultūros centras | Aida Liutikienė | 11 |
| 17. | Merginų šokių kolektyvas „Šarkelės“ | Rietavo savivaldybės kultūros centras | Aldona Mickuvienė | 16 |
| 18. | Mėgėjų teatras | Rietavo savivaldybės kultūros centras | Vincas Andriuška | 11 |
| 19. | Jaunučių šokių kolektyvas | Rietavo savivaldybės kultūros centras | Aldona Mickuvienė | 16 |
| 20. | Vaikų ir jaunimo dramos studija (vaikų ir jaunimo gr.) | Rietavo savivaldybės kultūros centras | Birutė Gedminaitė | 26 |
| 21. | Skaitovai | Rietavo savivaldybės kultūros centras | Romualda Durkienė | 5 |
| 22. | Meno mylėtojų klubas „Mūza“ | Rietavo savivaldybės kultūros centras | Romualda Durkienė | 20 |

Iš Rietavo savivaldybės

kultūros centro

2015 m. statistinės ataskaitos



2015 m. sausio 9, 16, 23 d. tradiciškai vyko „Seniūnijų dienos“, kurios buvo surengtos Žadvainių pagrindinėje mokykloje, Giliogirio kultūros namuose, Pelaičių bendruomenės namuose. Sausio 13-oji paminėta bėgimo akcija „Už laisvę!“, į kurią labai aktyviai įsijungė Rietavo jaunimas. Po bėgimo Rietavo Laisvės aikštėje uždegtos žvakutės žuvusiesiems pagerbti. Rietavo meno mylėtojų klubas „Mūza“ surengė literatūrinį vakarą „Nijolės Miliauskaitės trapioji lyrika“. Kultūros centro kolektyvas surengė šviečiamąją-kultūrinę išvyką į spektaklį „Pažadėk, kad neišeisi pirmas“ Klaipėdoje, Koncertų salėje. Rietavo socialinių paslaugų centras, kultūros centre, paminėjo 10-metį. Rietaviškiai turėjo galimybę pamatyti rietaviškės Eglės Špejeraitės režisuotą spektaklį „Papūsk seneliui į triūbą“.

Vasario mėnesį vyko du edukaciniai Užgavėnių kaukių darymo užsiėmimai vaikams, po jų eksponuotos kaukės. Surengtas juodojo humoro vakaras su A. Orlausku ir R. Šilansku. Labardžių kultūros namuose užbaigtos „Seniūnijų dienos“. Vasario 16-oji paminėta kartu su Gulbenės (Latvija) meno kolektyvais. Koncertas sulaukė rietaviškių susidomėjimo. Vyko paskaita „Sveika gyvensena“. Surengtas pirmasis romansų vakaras „Ir buvo žodžiai tie...“, kuris sukvietė romansus dainuojančius kolektyvus iš Kvėdarnos (Šilalės r.), Barstyčių (Skuodo r.), Tverų ir Rietavo.

Kovo 4 d. folklorinis ansamblis „Kadaginis“ koncertavo mažiesiems Rietavo lopšelio- darželio auklėtiniams Kaziuko mugėje. Kaip ir kasmet, vyko tradicija tapęs renginys – literatūrinis- muzikinis vakaras rašytojai, poetei Birutei Lengvenienei atminti „Birutės dainingieji posmai“. Taip pat tradicija tapo jungtinis vyrų dovanojamas koncertas moterims Tarptautinės moters dienos proga – „Paparky“. Rietavo M. K. Oginskio meno mokykla surengė koncertą, skirtą Lietuvos Nepriklausomybės atkūrimo 25-mečiui. Surengta teatralizuota popietė vaikams – susitikimas su Karlsonu, kuris susilaukė daug mažųjų Rietavo gyventojų. Vyko Ingos Valinskienės gyvo garso koncertas. Rietavo Mykolo Kleopo Oginskio meno mokykla rengė konkursą „Augu su daina“, meno mylėtojų klubas „Mūza“ surengė teminį vakarą Justinui Marcinkevičiui „Gyvenimo švelnus prisiglaudimas“. Per tarptautinę teatro dieną iškilmingai atidarytos „Teatro dienos Rietave – 2015“, Rietavo savivaldybės kultūros centro mėgėjų teatras pristatė premjerą – pagal J. Erlicką „Pakeleivingi“. Pirmą kartą Rietave vyko vaikų ir jaunimo teatrų apžiūra-šventė „Šimtakojis-2015“, kuri vyko dvi dienas. Apžiūroje dalyvavo vaikų ir jaunimo teatro kolektyvai iš Skuodo r. Notėnų, Kelmės r. Kražių, Šiaulių, Šiaulių r. Kuršėnų, Mažeikių, Mažeikių r. Sedos, Pasvalio, Jurbarko ir, žinoma, Rietavo kultūros centro vaikų ir jaunimo dramos studija ir Rietavo L. Ivinskio gimnazijos dramos būrelis. Rietavo savivaldybės kultūros centro kaimo kapela „Subata“ dalyvavo kapelų varžytuvėse Raseiniuose, kur žiūrovų buvo pripažinta geriausia kapela, ir laimėjo kelialapį į baigiamąją šventę Kauno sporto halėje.

Balandžio pradžioje surengta teatralizuota Atvelykio šventė vaikams. Kultūros centro darbuotojai kėlė kvalifikaciją dalyvaudami paskaitoje „Renginių organizavimo problemos“. Kultūros centro kapela „Subata“ koncertavo Rietavo knygyno 1-ojo gimtadienio šventėje, vyko koncertuoti į Salantus. Surengta 22-oji humoro šventė „Juokis“, kuri sulaukė rietaviškių dėmesio, tad surengtas net pakartotinis koncertas. Buvo organizuota Paminklosaugos diena, ŽŪKB „Pieno gėlė“ ataskaitinis renginys, vyko Telšių Žemaitės dramos teatro spektaklis, koncertavo Vytautas Šiškauskas. Gaila, kad akordeonisto Genadijaus Savkovo ir fleitinininkės Rasos Ringienės koncertas nesulaukė rietaviškių dėmesio. Surengta Telšių apskrities kultūros darbuotojų diena, į kurią atvyko kultūros centrų darbuotojai iš Plungės, Telšių, Mažeikių r., reprezentuotas Rietavas, kultūros centras. Vaikai turėjo galimybę pamatyti šiuolaikišką 3D cirką. Rietavo Mykolo Kleopo Oginskio meno mokykla suorganizavo tarptautinį festivalį-konkursą „Oginskio kūrybos perlai“. Folklorinis ansamblis „Kadaginis“ koncertavo respublikinėje sūrių šventėje „Jurgis, Jorgis ir Jurgelis“ Pakražantyje, kapela „Subata“ – Viešvėnų (Telšių r.) kultūros centro organizuojamoje šventėje „Grok, armonika“. Rietavo L. Ivinskio gimnazijos dramos būrelis parodė spektaklį – B. Lengvenienės „Pasitaiko apsirikti, bet už tai nereikia pykti“, o meno mylėtojų klubas „Mūza“ surengė literatūrinį vakarą Henrikui Radauskui atminti.

Gegužės pradžioje vyko jaunimo renginys „Idėja +“. Buvo galimybė pamatyti aktorės Linos Rastokaitės monospektaklį „Aš myliu tave, Marija“. Buvo suorganizuota tradicija tapusi šeimos diena ir gatvės muzikos diena. Vaikų ir jaunimo dramos studija Tarptautinės vaikų gynimo dienos proga surengė išvyką į Tverų kultūros namus, kur parodė spektaklį – V. Kupšio „Prie dangaus ir pragaro vartų“. Kultūros centro darbuotojams surengti darbo saugos mokymai. Vyko Rietavo M. K. Oginskio meno mokyklos mokslo metų užbaigimo šventė. Prasidėjo muzikiniai Oginskio sekmadieniai, kurių metu parke skambėjo Mykolo Kleopo Oginskio muzika.

Birželio 1-ąją vyko teatralizuota vaikystės šventė „Rietavo Disneilendas“. Folklorinis ansamblis „Kadaginis“ ir kapela „Subata“ koncertavo Lopaičiuose, liaudiškos muzikos festivalyje „Užsilėpso aš unt kalna“. Sekmadieniais Rietavo parke skambėdavo Oginskio muzika, vaikams ir jaunimui vyko „Burbuliatorius“. Vyresniųjų žmonių šokių kolektyvas „Trepsis“ dalyvavo Telšių krašto dainų šventėje „Žemaitija – garsių Žemaičių žemė“. Didelio rietaviškių dėmesio sulaukė akordeonisto Martyno Levickio koncertas. Trumpiausią naktį Rietavo miesto parke surengta tradicinė Joninių šventė, kur šokta, dainuota, apdovanoti Jonai ir Janinos, degintas Joninių laužas, linksmai palydėta trumpiausia naktis, ilgiausia diena. Tuo pat metu vyresniųjų žmonių šokių kolektyvas „Trepsis“ ir merginų šokių kolektyvas „Šarkelės“ koncertavo Joninių šventėje Endriejave.

Liepos mėnesį Etninės kultūros globos taryba organizavo renginį, skirtą etnografinių regionų metams paminėti. Jame koncertavo ir kultūros centro folklorinis ansamblis „Kadaginis“. Liepos 6 dieną tradiciškai vyko mėgėjų teatrų festivalis „Rietavo vasaros vaidinimai 2015“, kuriame dalyvavo Rietavo kultūros centro vaikų ir jaunimo dramos studija, Kretingos kultūros centro E. Radžiaus teatras ir Utenos kultūros centro teatras „Žaliaduoniai“. Vakare Laisvės aikštėje sugiedotas Lietuvos himnas, po to dainuota su folkloriniu ansambliu „Kadaginis“. Vyko muzikiniai Oginskio sekmadieniai, kultūros centre veikė paroda M. K. Oginskiui.

Rugpjūčio pradžioje vaikams vyko „Burbuliatorius“, sekmadieniais parke skambėjo Mykolo Kleopo Oginskio muzika. Vyko projektas „NB8 Art. Lithuania“ menininkų dirbtuvės ir baigiamasis jų koncertas. Vyko mototuras „Oginskio keliais“. Rugpjūčio viduryje kultūros centro kolektyvus filmavo LRT. Vaikams ir jaunimui vyko vasaros užbaigimo šventė ir „Burbuliatorius“.

Rugsėjis pradėtas muzikiniais Oginskio sekmadieniais. Buvo rengiamas senovinių baldų restauravimo pristatymas. Prasidėjo šventiniai renginiai, skirti Mykolo Kleopo Oginskio 250- tosioms gimimo metinėms paminėti. Kauno filharmonija parodė operą vaikams „Oginskio vaikystė“, koncertavo „Trio de Vilna“ su Liudu Mikalausku ir aktore Virginija Kochanskyte. Rugsėjo 26 d. prasidėjo pagrindinė Mykolinių šventės diena: atidengtas paminklas Oginskių giminei atminti, suorganizuota Rietavo savivaldybės įstaigų, organizacijų, bendruomenių eisena Rietavo gatvėmis į parką. Koncertavo Žemaitijos regiono orkestrai, svečiavosi Klaipėdos karinių jūrų pajėgų orkestras, koncertavo grupė „Rondo“ ir Monika Linkytė su Vaidu Baumila, diskotekoje – DJ Jovani. Paskutinioji Mykolinių diena persikėlė į Rietavo žirgyną, koncertavo kultūros centro ir jo filialų meno kolektyvai, kapela „Sadūnai“.

Spalio mėnesį mokytojams rodytas Gyčio Bernardo Padegimo režisuotas spektaklis „Meistriškumo pamoka“. Vyko Klaipėdos krašto bajorų inauguracija, australės arfininkės Taros Minton koncertas, Rietavo Trečiojo amžiaus universiteto popietė, Kauno filharmonijos vakaronė. Meno mylėtojų klubas „Mūza“ surengė literatūrinį vakarą, skirtą poeto H. Nagio 95-mečiui. Rietavo skaitovai vyko į Medingėnus, kur surengė literatūrinę-muzikinę kompoziciją „Per lapų šilką...“ „Knygos teatras“ parodė spektaklį „Prabangos“.

Lapkritį vaikams parodytas interaktyvus šou „Didysis nuotykis“, surengtas žemaitiškų skaitymų konkursas, Vlado Bagdono koncertas. Neįgaliųjų draugija paminėjo 20-metį, mišrus choras „Jūrava“ atšventė 65-metį, parengdami specialią programą – šv. Mišias šv. Cecilijai, kurias atliko kartu su draugais iš Latvijos, Lygatnės kultūros centro choru. Mišrus choras „Jūrava“ koncertavo Žemaičių Kalvarijoje (Plungės r.), mėgėjų teatras su spektakliu „Pakeleivingi“ dalyvavo Skuodo kultūros centro surengtame teatrų festivalyje. Etnografinių regionų metus užbaigė liaudiškos muzikos šventė „Subatvakaris“. Rietavo žirgyne koncertavo folklorinis ansamblis „Kadaginis“ ir kapela „Subata“.

Gruodžio mėnesį vyko naktis su pasaka „Seku seku pasaką“. Mėnesio pradžioje teatralizuotu renginiu „Ledo rūmuose nuo seno...“ įžiebta miesto eglė. Parodytas filmukas, kaip gyvena Kalėdų Senelis, gražiai ir spalvingai persirengę pasirodė kultūros centro vaikų kolektyvai, netrukus, pasirodžius Kalėdų Seneliui, sužibo žaliaskarė. Merginų šokių kolektyvas „Šarkelės“ koncertavo UAB „Kauno šilas“. Kultūros centre koncertavo maestro Virgilijus Noreika, „Rietavo viltis“ surengė kalėdinį renginį, Rietavo Trečiojo amžiaus universitetas organizavo Advento vakarą. Meno mylėtojų klubas „Mūza“ organizavo kalėdinį renginį „Pajuskime Kalėdų dvasią“. Rietaviškiams koncertavo muzikos grupė „Patruliai“, „Drakoniuko teatras“ surengė spektaklį- pasaką vaikams. Metus užbaigė mero padėkos vakaras, kuriame koncertavo auksinis duetas – Irūna Puzaraitė ir Marius Jampolskis, Gerumo angelai už nuopelnus įteikti penkiems Rietavo savivaldybės žmonėms.

Iš viso per 2015 metus suorganizuoti 286 renginiai, iš jų – 150 Rietavo savivaldybės kultūros centre ir 136 – jo filialuose. Juose apsilankė 39894 lankytojai.

Surengtos 47 kultūros centro ir jo filialų meno kolektyvų koncertinės išvykos, kuriomis garsintas Rietavo vardas, reprezentuojamas Rietavo kraštas ir jo tradicijos.

Įgyvendintas vienas Lietuvos kultūros tarybos projektas – „Oginskių sostinė – RieTAVAS“, kurio biudžetas 3000 Eur.

Rietavo savivaldybės kultūros centro direktorė Birutė Gedminaitė